Habib Al-Najjar

Habib Al-Najjar atau Habib Si Tukang Kayu, menurut kepercayaan sebilangan Muslim, merupakan seorag pemuda yag beriman kepada Allah (Muslim) yang menetap di Antioch ketika zaman Isa.Hughes Dictionary of Islam, Habib the Carpenter Dalam tradisi Muslim, Habib dilihat beriman kepada pesanan yang diutuskan oleh kaum Hawari kepadanya di Antioch. Hawari merupakan sahabat-sahabat yang tulus berdamping dengan Isa. Mereka semua sanggup syahid demi mempertahankan aqidah suci yang dibawa oleh Isa.Muhammad, Martin Lings, Page. 113 Terdapat sebuah makam di Antioch, dibawah Gunung Silpius, dimana dilihat sebagai tempat bersemadinya jasad 'Habib.Hughes Dictionary of Islam, Habib the Carpenter: "Habib ‘s tomb is still seen in Antioch, and is visited by Muhammadans as a shrine." Walaupun terdapat sumber yang mengenalpasti Habib berkaitan dengan individu bernama Agabus seperti yang diceritakan dalam Alkitab, Kisah Rasul-rasul,Acts, xi, 28 and xxi, 10-11 mengatakan, Agabus adalah pemuda beriman yang telah syahid ketika zaman Yesus KristusSynaxaire de Constantinople, in H. Delehaye, Propylaeum ad Acta sanctorum Nouembris, col. 591, c.f 783 f. di Antioch, namun begitu terdapat para ilmuan yang menolak dakwaan ini, mereka menolak Agabus telah syahid di AntiochEncyclopedia of Islam, Habib Al-Nadjdjar: "...it is not stated that this (Agabus's martyrdom) was at Antioch, but either at Jerusalem or in some place not specified..." tetapi sesuatu tempat lain yang tidak dikhususkan, mungkin di Jerusalem atau ditempat lain. Semua sumber Muslim telah menyenaraikan pekerjaan Habib sebagai seorang tukang kayu.Hampir kebanyakan sumber, termasuk al-Masudi, Mutahhar, Balami dan al-'Thalabi memaklumkan pekerjaan Habib sebagai seorang tukang kayu

Naratif sejarah
Walaupun Habib, gerangan nama Rasul dan Antioch tidak disebut dalam Al-Quran secara terang-terangan, tetapi mengikut beberapa pandangan tradisi lama Muslim, tiga orang hawari, salah seorang dari mereka iaitu Santo Peter telah dihantar ke bandar Antioch untuk mengajar ilmu ketauhidan mengenai Allah yang Maha Esa.Muhammad, Martin Lings, Chapter XXVIII Masyarakat Antioch ketika itu telah berada dalam kesesatan dan kekufuran yang nyata, mereka dilihat menyembah berhala. Apabila para hawari itu datang, kebanyakan orang disana telah menanyakan pada mereka, menyoal apakah jenis agama yang Isa minta mereka sampaikan untuk diajarkan pada masyarakat di Antioch.Hughes Dictionary of Islam, Habib the Carpenter Baidawi menyediakan maklumat berkenaan naratif Habib. Beliau menghubungkan bahawa ketiga-tiga hawari tersebut telah menemui Habib di Antioch dan memberitahu kepada Habib tentang misi yang dibawanya. Baidawi kemudian menghubungkaitkan hawari-hawari tersebut dengan kelebihan yang diberikan oleh Allah pada mereka, diantaranya termasuklah menyembuhkan penyakit, merawat buta mata, dan menghidupkan orang yang mati. Anak lelaki Habib yang telah disembuhkan dari penyakit degan izin Allah, akhirnya membuatkan Habib berasa terhutang budi, dan berasa yakin akan kebesaran Allah dan berusaha untuk mengajar Injil kepada masyarakatnya di Antioch. Namun begitu ramai dari masyarakat di Antioch menolak dakwah yang disampaikan. Berikutan itu, penduduk yang ingkar telah mengambil keputusan untuk merejam Habib dengan batu sehingga beliau mati. Kematian Habib itu, dianggap sebagai syahid oleh sebilangan umat Islam, kerana mempertahankan dan menyampaikan agama Allah.Hughes Dictionary of Islam, Habib the Carpenter

Kisah dalam Al-Quran
Kisah pengutusan hawari ke Antioch dan keimanan Habib ini telah dirakamkan dalam Al-Quran dalam Surah Yaasin, ayat 13-28:

Dalam ayat Al-Quran diatas, para hawari yang datang ke Antioch untuk mengajar ajaran tauhid yang disampaikan kepada mereka dari Isa, yakni hawari tersebut digelar sebagai Rasul yang bermaksud "utusan". Disebabkan itu, pengidentifikasian hawari sering kali menjadi perselisihan dalam pengutaraan pendapat oleh sesetengah komentator moden kini, baik dari para penafsir agama Kristian mahupun dari kalangan mereka yang beragama Islam. Ini disebabkan kebanyakan terma 'rasul' atau pesuruh atau utusan Allah itu banyak dirujuk sebagai Rasul dalam Al-Quran. Manakala Alkitab Perjanjian Baru pula merujuk Hawari (Kristian) Yesus Kristus sebagai Rasul (Kristian)The Holy Qur'an: Text, Translation and Commentary, Abdullah Yusuf Ali, XXXVI: XX-XXVII

Imam At-Tabrani meriwayatkan dari Abu Umamah bahawa seorang laki-laki bertanya (kepada Muhammad),”Wahai Rasulullah, apakah Adam adalah seorang nabi?” Baginda menjawab,”Ya.” Kemudian orang itu bertanya,”Berapa masa antara dia dengan Nuh?” Baginda menjawab,”10 abad.” Lelaki itu bertanya lagi,”Berapa masa antara Nuh dengan Ibrahim?” Baginda menjawab,”10 abad.” Lelaki itu bertanya lagi,”Wahai Rasulullah berapakah jumlah para rasul?” Baginda menjawab,”315.” Orang-orang yang meriwayatkan (hadis ini) adalah orang-orang yang boleh dipercayai.

Berdasarkan potongan hadis diatas jelaslah, menurut Islam, jumlah rasul bukan hanya terbatas sehingga 25 orang sahaja walhal jumlahnya sehingga 315 orang. Kisah Habib bersama tiga para hawari ini juga, sebenarnya tidak boleh dinilai secara sempit, ini kerana boleh jadi para hawari-hawari tersebut merupakan rasul kerana seperti ayat Al-Quran diatas turut menggunakan gelaran tersebut untuk merujuk kepada mereka bertiga, sila lihat; Hawari untuk definisi istilah yang lebih terperinci. Definisi Rasul dalam Islam (ajaran Tauhid) adalah nabi yang diperintahkan Allah untuk menyampaikan wahyu tersebut kepada manusia sejagat pada zamannya. Manakala Nabi dalam Islam merujuk kepada orang yang diberi wahyu (ajaran Islam (ajaran Tauhid) yang mengandungi peraturan tertentu) oleh Allah sebagai panduan hidup untuk dirinya sendiri.

Lihat juga
 Pandangan Islam mengenai Peter

Bacaan lanjut
 Chronique de Tabari (Bal'ami), trans. H. Zotenberg, ii, 51f.
 Tabari, Volume 1, 789-783; Tafsir Tabari, xxii, 91ff.
  Masudi, Murudj, i, 127f. (trans. Ch. Pellat, Paris, 1962, i, 127)

Rujukan

Kategori:Kematian abad  ke-1
Kategori:Sejarah Islam